 Na RICHARD MUNGUTI MAAFISA wa polisi wanne wa polisi na kachero walioshtakiwa kwa mauaji ya wakili Willie Kimani, mteja wake na dereva wa teksi Septemba 16/17 2017 watajua hatima yao baada ya siku 60. Jaji Jessie Lesiit alisema atatoa uamuzi katika kesi hiyo iliyochukua miaka mitano na miezi minane kusikiza. “Hii ndiyo kesi ndefu zaidi ambayo nimesikiza katika taaluma yangu ya Jaji,” alisema Jaji Lesiit. Maafisa wa polisi Sylvia Wanjohi, Fredrick Leliman, Stephen Cheburet, Leonard Mwangi na kachero Peter Ngugi walishtakiwa kumuua Kimani, Josephat Mwenda na Joseph Muiruri. Miili ya Kimani, Mwenda na Muiruri ilipatikana imeoza baada ya kutupwa katika mto Athi River. Mahakama ilielezwa Kimani na wenzake walitekwa nyara wakitoka katika mahakama ya Mavoko, Athi River kaunti ya Machakos. Mauaji ya watatu hao yalizua hisia kali huku mawakili wakiandamana. Mawakili waliotetea washtakiwa waliomba Jaji Lesiit awaachilie wakisema upande wa mashtaka ulishindwa kuthibitisha mashtaka dhidi yao. Kiongozi wa mashtaka BwNicholas Mutuku alieleza Jaji Lesiit ushahidi aliowasilisha kortini kutoka kwa mashahidi 46 ulithibitisha ni wao waliowaua Kimani , Mwenda na Muiruri. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  